cyanic-selkie/wikianc huggingface dataset:
Շույ (Մաշայի վտակ)
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Կանարանա (Բաիա)
Կանարանա (Canarana), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Ւրեսե գավառի կազմի մեջ։ Բնակչությունը կազմում է 21 712 մարդ՝ 2006 թվականի տվյալներով։ Գրավում է 617,991 կմ2 տարածք։ Բնակչության խտությունը՝ 35,1 մարդ/կմ²։
Պատմություն
Քաղաքը հիմնադրվել է 1832 թվականի դեկտեմբերի 13-ին։
Աշխարհագրություն
Կլիման տարածքում արևադարձային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Կանդեալ
Կանդեալ (Candeal), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 9678 մարդ՝ 2006 թվականի տվյալներով։ Գրավում է 455,278 կմ2 տարածք։ Բնակչության խտությունը՝ 21,3 մարդ/կմ²։ Քաղաքի տոնը նշվում է մայիսի 25-ին։
Պատմություն
Քաղաքը հիմնադրվել է 1962 թվականի ապրիլի 23-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Արի Հեսթ
Արի Հեսթ (Ari Hest; ), ամերիկացի երգիչ և երգերի հեղինակ Նյու Յորքի Բրոնքս շրջանից ։
Վաղ կյանք և կրթություն
Հեսթի հայրը քոլեջի երաժշտական պրոֆեսոր է, իսկ մայրը՝ կանտոր ։ Նրա ավագ եղբայրը՝ Դենին, Հեսթի նախկին մենեջերն է։ Հեսթը դաշնամուրի դասեր է հաճախել մանուկ հասակում և հետագայում ինքը սովորել կիթառ նվագել։ Հեսթը հաճախել է Նյու Յորքի Կոռնելի համալսարանը՝ սկսելով 1999 թվականին և հետո տեղափոխվելով Նյու Յորքի համալսարան, որտեղ նա 2002 թվականին ստացել է Հաղորդակցությունների աստիճան։
Կարիերա
Հեսթը թողարկել է մինի ալբոմը՝ «Incomplete»-ը, և երկու ալբոմներ՝ «Come Home» և «Story After Story», ինքնուրույն, ինչի օգնությամբ երկրպագուների բազա է հավաքել ԱՄՆ-ի քոլեջներից և համալսարաններից։ 2004 թվականի մարտին Հեսթը ձայնագրման պայմանագիր է կնքում Columbia Records-ի հետ և ձայնագրում «Someone To Tell» ալբոմը և 5 երգից բաղկացած «Guilty Hearts EP» մինի ալբոմը 2005 թվականին։ Նրա հաջորդ մինի ալբոմը անվանվել է «The Green Room Sessions»։ Այն լրիվ կատարվել և պրոդյուսերավորվել է նրա կողմից։ Դրա թողարկումից կարճ ժամանակ անց, նա աշխատել է պրոդյուսեր Միթչել Ֆրումի հետ «The Break-In»-ի վրա, որը նրա վերջին թողարկումն էր Columbia-ում։
Որպես անկախ արտիստ, Արին 2008 թվականին ստեղծել է «52»-ը՝ բաժանորդային ծառայություն, որտեղ նա գրել է, ձայնագրել և թողարկել է նոր երգ ամեն շաբաթ տարվա ընթացքում։ 2009 թվականին նա թողարկել է «Twelve Mondays»-ը՝ երկրապգուների կողմից ընտրված 12 երգերի հավաքածուն, որոնց ռեմիքսները նա էր պատրաստել։
2011 և 2014 թվականների միջև Հեսթը թողարկել է ևս 3 ալբոմ՝ «Sunset Over Hope Street» (2011), «The Fire Plays» (2012) և «Shouts and Whispers» (2014)։ Այդ ալբոմներից մի քանի երգեր օգտագործվել են տարբեր հեռուստաշոուներում և ֆիլմերում  ։
2016 թվականին Արի դարձել է Ջուդի Քոլինսի հետ միասին մի շարք երգերի համահեղինակ, որոնցից երկուսը նա թողարկել է «Silver Skies Blue» ալբոմը։ Ալբոմն օգնել է Հեսթին առաջադրվել իր առաջին Գրեմմի մրցանակին (այն Քոլինսի առաջին առաջադրումն էր 40 տարիների ընթացքում) ։ «Silver Skies Blue»-ն առաջադրվել է «Լավագույն ֆոլկ ալբոմ» անվանակարգում՝ Գրեմմի 59-րդ մրցանակաբաշխության ժամանակ։ Սա Հեսթի առաջին համագործակցությունը չէր՝ նա ևս երկու այլ նախագծեր ուներ․ «The Open Sea» Ռոզի Գոլանի հետ և «Bluebirds of Paradise» Քրիսի Փոլանդի հետ ։
Բողաքար
Բողաքար , ձմեռանոց Թումանյանի շրջանում։ 1920-1930-ական թվականներին ունեցել է մշտական բնակիչներ ։
Արի Հեսթ
Արտաքին հղումներ
Կատեգորիա:Ռոք երաժիշտներ Կատեգորիա:Ռոք երգիչներ Կատեգորիա:Ամերիկացի ռոք երգիչներ Կատեգորիա:Ամերիկացի ռոք երգահաններ Կատեգորիա:Նյու Յորքի համալսարանի շրջանավարտներ Կատեգորիա:Կոռնելի համալսարանի շրջանավարտներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ
Բողաքար
Ծանոթագրություններ
Կատեգորիա:Ձմեռանոցներ
Բերեդի (լեռնագագաթ)
Բերեդի , լեռնագագաթ Պարսկահայաստանում։ Գտնվում է Ուրմիա լճից մոտավորապես 53 կմ դեպի արևելք։ Տեղակայված է Կոտուր-Զագրոշյան լեռներում՝ այժմյան թուրք-պարսկական սահմանի վրա։ Այս լեռներից մոտ 6 կմ դեպի արևմուտք գտնվում է համանուն գյուղը ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Քենի Ջի
Քենեթ Բրյուս Գորելիկ (Kenneth Bruce Gorelick, ), հայտնի է որպես Քենի Ջի (Kenny G), ամերիկացի սաքսոֆոնահար, որն ըստ Ձայնագրող ընկերությունների ամերիկյան ասոցիացիայի (Recording Industry Association of America) վիճակագրության մտնում է բոլոր ժամանակների 25 ամերիկացի երաժիշտների ցանկի մեջ, որոնց ալբոմներն ամենաշատն են վաճառվում։ 1993 թվականի «Գրեմմի», «Soul Train», «Համաշխարհային երաժշտական», «NAACP Image» մրցանակների և 1994 թվականի «Լավագույն ժամանակակից արտիստ» անվանակարգում «Համաամերիկյան երաժշտական» մրցանակի դափնեկիր։ Այսօր Քենի Ջին մտնում է արտիստների այն տասնյակի մեջ, որոնց ալբոմներն ամբողջ աշխարհում ամենաշատն են վաճառվում։ Նրա վաճառված սկավառակների ընդհանուր թիվը կազմում է ավելի քան 30 միլիոն օրինակ ։ Բացի մեներգային ալբոմներից, Քենին նաև մասնակցել է այնպիսի արտիստների ալբոմների աշխատանքներին, ինչպիսիք են Ուիթնի Հյուսթոնը, Արետա Ֆրանկլինը և Նատալի Քոուլը ։
Քննադատները դասակարգում են նրան՝ որպես Նյու էյջ ոճի սաքսոֆոնահար։ Քենի Ջիի երաժշտական ոճն անվանում են «հարթ», «հոգևոր», մեղեդային և ռոմանտիկ ջազ, ռիթմ-ջազ, փոփ-բլյուզ և ֆանկ։ Քենի Ջին նվագում է ջազային թեմաներ տենոր և սոպրանո սաքսոֆոններով առանց կտրուկ իմպրովիզացիաների ։ Նա միակ ջազային սաքսոֆոնահարն է, ում սինգլները ներկայացված են փոփ-չարտերում։ 1980-ական թվականների կեսերից նրա անունը դարձել է սմուս-ջազ անվան հոմանիշը, ինչպես նաև այնպիսի հասկացության, ինչպիսին է «ժամանակակից երաժշտություն մեծերի համար» ։ Որոշ երաժշտական քննադատներ նշում են, որ այսօր Քենի Ջին «փոփ-կատարողներից ամենաջազայինն է և ջազայիններից ամենահայտնին» ։
Երիտասարդություն
Քենեթ Բրյուս Գորելիկը ծնվել է 1956 թվականի հունիսի 5-ին Վաշինգտոն նահանգի Սիեթլ քաղաքում։ Նրա հայրը հրեա էր, որը մանուկ հասակում ներգաղթել էր ԱՄՆ, մայրը կանադուհի էր, որը նույնպես հրեական ընտանիքից էր։ Քենիի մայրը, որը մահացել է 1990 թվականին, կյանքի ընթացքում արժևորել է պերֆեկցիոնիզմը, և որդուն սովորեցրել է որոշում կայացնելուց առաջ ուսումնասիրել բոլոր հնարավոր տարբերակները։ «Ես չեմ քննադատում,- կարճ հավելել է Քենի Ջին,- նա չուներ ոչ մի չար մտադրություն» ։ Քենին առաջին անգամ սաքսոֆոնը ձեռքն է առել դեռ մանուկ հասակում՝ տեսնելով այդ գործիքը մի երաժշտի մոտ հայտնի «Էդ Սալիվանի շոու»-ի ժամանակ։ Ավելի ուշ երաժիշտը հիշել է.
Քենիի առաջին սաքսոֆոնը նրա համար վարձով է վերցրել մայրը, և նա նվագել է դրանով դպրոցական անսամբլներում ։ Հայտնի է, որ երաժիշտը մինչ այժմ պահպանել է իր առաջին փոքրիկ սաքսոֆոնը, որը նրան է նվիրել մայրը և որի հետ նա սկսել է ելույթ ունենալ դպրոցական ռոք-խմբերի կազմում ։ Դպրոցական բոլոր տարիների ընթացքում սաքսոֆոնահար Գրովեր Վաշինգտոն կրտսերը եղել է Քենիի կուռքը ։ Նա նույնիսկ յուրացրել է նրա շնչառական տեխնիկան՝ հիմնված միաժամանակ ներշնչման և արտաշնչման վրա, ինչը թույլ էր տալիս անհավանական կերպով ձգել նոտաները ։ Հարցազրույցներից մեկում երաժիշտը «Հին քաղաքային շրջանի բլյուզը» («Inner City Blues») անվանել է Վաշինգտոնի իր սիրելի ստեղծագործությունը ։ Երաժշտական գործիքների վրա խաղալու հմտություններ Քենեթը ձեռք է բերել տեղի շեփորահար Գերալդ Պֆիսթերից, որի հետ նվագել է երաժշտական գործիքներ, այդ թվում՝ սաքսոֆոն։ Նրա երաժշտական կրթությունը հիմնականում հայտնի կատարողների ձայնագրությունները լսելն ու նրանց նմանակելն էր։ 14 տարեկանում Քենին գնել է իր առաջին սկավառակը. դա եղել է Tower Of Power սոուլ-ֆանկ խմբի «What Is Hip?» սինգլը ։
Որպես մենակատար սաքսոֆոնահար առաջին պրոֆեսիոնալ աշխատանքը Քենեթին առաջարկել է նրա դպրոցական բիգ-բենդի ղեկավարը։ Հենց նա է Քենեթին տեղավորել Բարրի Ուայթի շոուում՝ հայրենի Սիեթլ քաղաքում։ Այդ ժամանակ Քենին դարձել է 17 տարեկան ։ Չնայած նա սկսել է նվագել ալտ սաքսոֆոն, սովորել է նաև տենոր, սակայն նրա հիմնական գործիքն է դարձել սոպրանո սաքսոֆոնը ։ Լինելով միջնակարգ դպրոցի աշակերտ՝ Քենին զբաղվել է նաև գոլֆով։ Այս սպորտային հետաքրքրությունը նրա մոտ առաջացրել է ավագ եղբայրը՝ Բրայն Գորելիկը։
Միջնակարգ դպրոցն ավարտելուց հետո Քենին ընդունվել է Վաշինգտոնի կենտրոնական համալսարան՝ նպատակ ունենալով ստանալ հաշվապահի կրթություն։ Համատեղելով համալսարանի ուսման հետ՝ նա միաժամանակ նվագել է Ջոն Մաթիասի, The Spinners, Liberace հետ, իսկ 1970-ական թվականներին դարձել է Սիեթլում հիմնված ֆանկ-խմբի միակ սպիտակամորթ երաժիշտը, որը հանդես էր գալիս «Cold, Bold, and Together» անվամբ ։ Գերազանցությամբ ավարտելով համալսարանը և ստանալով հաշվապահի դիպլոմ՝ Քենի Ջին մի քանի տարի շարունակ նվագել է Ջեֆ Լորբերի խմբում ։ Նրա հայրը, որը զբաղվել է սանտեխնիկայի մեծածախ մատակարարմամբ, պնդել է, որ որդին շարունակի ընտանեկան բիզնեսը ։ Սակայն Քենին անդրդվելի է մնացել։ Ցանկանալով իրեն նվիրել երաժշտությանը՝ նա հորը հայտնել է, որ չի պատրաստվում ընտանեկան գործը շարունակել․ «Դու պետք է ավելի հիմնավոր բանով զբաղվես» ։ Սակայն Քենին պնդել է, որ կսկսի երաժշտի կարիերան, և արդեն 22 տարեկանում ընդունվել է Ջեֆ Լորբերի խումբ, որի հետ մեկնել է իր առաջին շրջագայությանը։ Համերգներից մեկում նրան նկատել և նրա ոճով է հետաքրքրվել ABBA շվեդական խմբի «Dancing Queen» երգի գործիքային թեմայի կատարող Դևիս Քլայվը ։ Նա Ջեֆ Լորբերին առաջարկել է Քենեթ Գորելիկի մեներգային ալբոմի ստեղծումը։ Լեյբլի հետ պայմանագիր կնքելով՝ 1982 թվականին Քենեթը թողարկել է իր առաջին մեներգային ալբոմը։
Մեներգային կարիերայի սկիզբ։ 1980-ական թվականներ
1982 թվականին Քենին որպես մենակատար պայմանագիր է կնքել Arista Records-ի հետ։ Երաժշտի հաջորդ երկու ալբոմները՝ G-Force և Gravity, ձայնագրվել են պրոդյուսերներ Քաշիֆ Սալիմի և Ուեյն Բրեյսուեյթի համագործակցությամբ։ «Այս ընթացքում ես սովորել եմ շատ բաներ, որոնք վերաբերում են երաժշտության արտադրությանը և շարադրմանը, և ամենակարևորը՝ ես հասկացել եմ, թե որ երաժշտությունն է իմը»,- ասել է Քենի Ջին ։ Այդ ալբոմներն ԱՄՆ-ում ստացել են «պլատինե» կարգավիճակ։ Չնայած նրան, որ Քենի Ջիի առաջին 3 գործիքային ալբոմներն աչքի ընկնող էին, նրանք երաժշտին ժողովրդականություն չեն բերել։ Միայն 1986 թվականին «Duotones» ալբոմի թողարկմամբ է երաժիշտը գրավել լսողների ուշադրությունը։
Նրա չորրորդ Duotones աշխատանքը, որը ներառում է «Songbird» («Երգող թռչուն») ստեղծագործությունը, բարձրացրել է նրան համաշխարհային մեծության աստղերի աստիճանին ։
Իսկ լեգենդար Ջունիոր Ուոլքերի «What Does It Take» և «Dont Make Me Wait For Love» երգերը, որոնք կատարվել են Լենի Ուիլյամսի հետ, հիթ են դարձել ռիթմ ընդ բլյուզի և ջազ-լսարանի համար ։ Դերասանը հայտնի է դարձել մեծամասամբ Ջոնի Կարսոնի «The Tonight Show» հանրահայտ հեռուստածրագրին, մասնակցելու հրավերի շնորհիվ։ Սկզբում ենթադրվել է, որ շոուի ժամանակ Քենին կներկայացնի իր գործիքային կատարման երկու տարբերակ՝ սոլո աշխատանք և գործիքավորում վոկալիստի հետ, սակայն վերջին պահին, երբ պարզ է դարձել, որ նախորդ մասնակիցների ելույթները շատ են ձգձգվել, նրա ելույթը որոշել են կրճատել։ Չհետևելով պրոդյուսերի հրահանգներին՝ Քենին փոխարինել է վոկալ համարին՝ նվագելով իր գործիքային «Songbir» պիեսը։ «Ես դիտել եմ Ջոնի Կարսոնի շոուն իմ ամբողջ կյանքում, և ահա ինձ 10 րոպե է բաժին ընկել այս շոուում,- հիշել է երաժիշտը ,- դա ինձ անհավանական էր թվում։ Ինչ էր ինձ մնում։ Ես ստիպված էի անել իմ կրակոցը»։
Աստղային տարիներ։ 1990-ական թվականներ
Ֆենոմենալ հաջող ալբոմի թողարկումից չորս տարի անց թողարկվել է The Moment ալբոմը, որտեղ առանձնանում են գործիքային կոմպոզիցիաների այնպիսի հիշարժան ռիթմեր, ինչպիսիք են լատինոամերիկյան «Havana» ռումբան, «Միշտ» ռոմանտիկ բալլադը («Always») և «Չեմպիոնի թեման» («The Champion’s Theme»)՝ նվիրված Օլիմպիական խաղերին։ Ալբոմի 12 երգերի թվում է Թոնի Բրեքսթոնի հետ «That Somebody Was You» հուզիչ դուետը, ինչպես նաև ոչ պակաս մեղեդային «Everytime I Close My Eyes» դուետը «Գրեմմի» մրցանակի դափնեկիր Babyface-ի հետ ։ Ինքը՝ Քենին, պարզաբանում է. «Թոնի Բրեքսթոնի և Babyface-ի վոկալ պարտիաները հրաշալի լրացրել են իմ գործիքային իմպրովիզացիաները, և ես հպարտանում եմ նրանցով ավելի շատ, քան իմ մյուս հին ալբոմներով։ Ես կարծում եմ, որ այս ալբոմում առկա է բազմազանության այն մակարդակը, որին ես միշտ ցանկացել եմ հասնել՝ չկորցնելով իմ էությունը» ։ The Moment-ը Քենիի բնօրինակ նյութով առաջին ալբոմն է 1992 թվականին Breathless ալբոմի թողարկումից հետո և թվով իններորդ ալբոմը ։ The Moment ալբոմով երաժիշտը ելույթ է ունեցել ԱՄՆ ժողովրդավարության ազգային համագումարում ։
1997 թվականին Քենի Ջին ընդգրկվել է Գինեսի ռեկորդների գրքում` սաքսոֆոնով երբևէ կատարված ամենաերկար կատարման համար։ Երաժիշտը կատարել է մի-բեմոլ մաժոր տոնայնությամբ մեղեդի։ Նրա կատարած մեղեդու գրանցված ժամանակը քառասունհինգ րոպե 47 վայրկյան է։ Ռեկորդը սահմանվել է Hopkins-Bright Auditorium-ում (անվանվել է երաժշտի երկու ընկերների պատվին)՝ Նյու Յորքի «J&R Music World»-ի տարածքում ։ Նույն տարում ձայնագրվել են «Havana» երգի մի քանի միքսեր, որոնց ստեղծման վրա աշխատել են դիջեյներ Թոդ Թերին և Թոնի Մորենը։ Միքս-տարբերակները հատկապես հայտնի են դարձել ԱՄՆ-ի պարային ակումբներում, իսկ 1997 թվականի ապրիլին Billboard ամսագրի Hot Dance Club Songs հիթ-շքերթում այդ միքս-տարբերակները հասել են առաջին հորիզոնականին։
1999 թվականին տեղի է ունեցել երաժշտական ​​սկավառակագրության «Classics In The Key Of G» առաջին քավեր-ալբոմի թողարկումը, որտեղ Քենին իր սիրած smooth-բառապաշարի օգնությամբ ներկայացնում է Ջորջ Գերշվինի («Summertime»), Էլինգթոնի («In The Sentimental Mood»), Ժոմբիմայի («The Girl From Ipanema», «Desafinado») և Մոնկայի («Round Midnight») հայտնի թեմաները ։ Այս նախագծի ստեղծման գաղափարի համաձայն՝ այն պետք է հարգանքի տուրք մատուցեր այն երաժիշտներին, որոնք Քենի Ջիին ոգեշնչել էին երաժշտական կատարումների համար։ Բացի այդ, այս նախագիծը պետք է ոգեշնչեր կատարողների նոր սերնդին երաժշտական սխրագործությունների համար, ինչպես այն, ինչ ժամանակին արել էր ինքը ։ Սակայն ալբոմի պիեսներից մեկը խիստ քննադատության է ենթարկվել ջազի «դասականների» կողմից։ Պարզվել է, որ հայտնի գործիքային «What a Wonderful World» թեման, որի օրիգինալ կատարումը պատկանում է Լուի Արմսթրոնգին, Քենի Ջիի ալբոմում հայտնվել է իր բնօրինակ հնչողությամբ։ Քենի Ջին մեղադրվել է Լուի Արմսթրոնգի նման բացառիկ գործչի կողքին կանգնելու փորձի մեջ։ Քննադատների կարծիքով` ձայնագրության բնօրինակը չպետք է փոփոխվեր։ Հայտնի ջազային կիթառահար Պատրիկ Բրյուս Մեթենին հարցազրույցներից մեկում հայտարարել է.
Սինգլի թողարկումից ստացված բոլոր եկամուտներն ուղղվել են Kenny G Miracles Foundation» բարեգործական հիմնադրամին՝ «երաժշտական գործիքներ գնելու և արվեստի դպրոցները ֆինանսավորելու նպատակով» ։
Հետագա կյանք։ 2000-ական թվականներ
2000-ական թվականները նշանավորվել են սուրբծննդյան տոներին նվիրված հատուկ ալբոմի թողարկմամբ։ 2002 թվականին թողարկվել է Wishes: A Holiday Album ալբոմը։ Ձայնասկավառակը լույս է տեսել ձմեռային տոների՝ Ամանորի և Սուրբ Ծննդյան տոների նախօրեին և դարձել է արտիստի ձայնագրության երրորդ ալբոմը, որը նվիրված է այդ տոնակատարություններին ։ Երաժիշտն այն ձայնագրել է իր վաղեմի ընկերոջ և պրոդյուսեր գործընկեր Ուոլթեր Աֆանասյեֆի հետ համագործակցությամբ, որի հետ թողարկել է հիթերի մեծ մասը, որոնք առաջին տեղն են բարձրացել հեղինակավոր հիթ-շքերթներում ։ Երգացանկի մեջ են ներառվել այնպիսի դասական ստեղծագործություններ, ինչպիսիք են «Hark! The Herald Angels Sing»-ը և «Do You Hear What I Hear»-ը։ Երաժշտի սկավառակագրության մեջ կա ընդամենը երեք «տոնական» ալբոմ՝ Miracles: the Holiday Album (1994), Faith: A Holiday Album (1999)։ Առաջին ալբոմը, որը թողարկվել է 1994 թվականին, առաջին տեղն է զբաղեցրել «Բիլբորդ» սուրբծննդյան թողարկումների ալբոմում՝ որպես երեք տասնամյակի ընթացքում թիվ 1 ալբոմ ։ Այս ալբոմի մասին երաժիշտն ասել է․ «Ես չէի ուզում սուրբծննդյան ալբոմ ձայնագրել, քանի որ կարծում էի, որ նման ակցիան հավասարազոր է հավատքի ճանաչմանը, բայց «White Christmas» նվագելով հանկարծ զգացի, որ ինձանում անընդհատ հնչում է և դուրս է մղվում հրաշալի մեղեդին, և ես վճռեցի» ։
2003 թվականին Քենի Ջին ըստ R.I.A.A.-ի վիճակագրության ընդգրկվել է «բոլոր ժամանակների 25 ամենավաճառվող արտիստների» ցուցակում։ Այդ ժամանակ ԱՄՆ-ում վաճառված երաժշտի ալբոմների թիվը կազմել է 48 միլիոն օրինակ ։
2006 թվականին երաժիշտը թողարկել է բոլոր ժամանակների ամենահայտնի «ռոմանտիկ» մեղեդիների գործիքային քավեր-տարբերակների ալբոմ ։ Չնայած նրան, որ Քենի Ջին իր մասնագիտությունը համարվում է փոփ-ջազը, 2006 թվականին թողարկված «I'm In The Mood For Love… The Most Romantic Melodies Of All Time» ալբոմն առաջին հերթին մտել է ժողովրդի մեջ ամենահայտնի և սիրված մեղեդիների մշակման մեջ, ինչպես հնության, այնպես էլ արդիականության ոլորտից ։ Ձայնասկավառակի համալրումը կազմել են այնպիսի կոմպոզիցիաների քավեր-տարբերակները, ինչպիսիք են The Beatles խմբի «Yesterday»-ը, Էլթոն Ջոնի «The Way You Look Tonight», «I'm In The Mood For Love», «The Shadow Of Your Smile» և այլ ջազազյին ստանդարտներ ։ 2008 թվականին Kenny G-ը ձայնագրում էր Rhythm & Romance: The Latin Album ալբոմը, որը ներառում էր սամբայի, սալսայի և բոս-նովայի համադրությունը։
Երաժիշտի վերջին ստուդիական ալբոմը Heart And Soul ալբոմն է, որը թողարկվել է 2010 թվականին և ներառում է ջազի և R'n'B. խառնուրդը։
Անձնական կյանք
Քենի Ջին ամուսնացած է եղել Լինդի Բենսոնի հետ, սակայն 2012 թվականին՝ 20 տարի համատեղ կյանքից հետո, զույգն ամուսնալուծվել է ։ Երաժիշտը կնոջից ունի երկու որդի՝ Մաքս և Նոա։
Քենի Ջին բանիմաց օդաչու է։ Նա ղեկավարում է De Havilland Beaver հիդրոպլանը։ Իր հիդրոպլանի մասին երաժիշտը պատմում է. «Դա ամենաանվտանգն է բոլոր աերոպլաններից, համենայնդեպս, քանի դեռ մեր տակ ջուր կա։ Նույնիսկ եթե շարժիչը մերժի, մենք պարզապես ստիպված կլինենք ցածրանալ և կատարել ջրէջք։ Ընդհանրապես, ինձ դուր է գալիս, երբ ամեն ինչ արվում է ծայրահեղ անվտանգ»։
Քենի Ջին «The Kenny G Miracles Foundation» շնորհալի երիտասարդների աջակցության բարեգործական ցանցի հիմնադիրն է ։
Քենին Կալիֆոռնիայի իր «Sherwood Country Club» գոլֆ ակումբի չեմպիոնն է։ Top 100 in Music-ի հատուկ վարկանիշով, որը կազմվել է գոլֆի դաշտերում երաժիշտների հաջողությունների և անհաջողությունների մանրակրկիտ հաշվարկի արդյունքներով, Golf Digest ամսագիրն առաջադիմող smooth-ջազային սաքսոֆոնահար Քենի Ջիին հայտարարել է բացարձակ առաջատար (նոյեմբերի 7-ի տվյալներով) ։
Արտաքին հղումներ
Կատեգորիա:Գինեսի գրքի ռեկորդակիրներ Կատեգորիա:Ամերիկացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:Ամերիկացի կոմպոզիտորներ Կատեգորիա:Ամերիկացի սաքսաֆոնահարներ Կատեգորիա:Բեմական կեղծանուններ
Ջրաբանություն
Ջրաբանություն (Hydrology, հիդրոլոգիա), գիտություն, որը զբաղվում է բնական ջրերի և նրանցում ընթացող երևույթների ու պրոցեսների ուսումնասիրությամբ։
Երկրաֆիզիկական գիտություն է՝ սերտորեն կապված աշխարհագրական, երկրաբանական և կենսաբանական գիտությունների հետ։ Ուսումնասիրության առարկան ջրային օբյեկտներն են (օվկիանոսներ, ծովեր, գետեր, լճեր, ջրամբարներ, ճահիճներ), ձնածածկույթի, սառցադաշտերի, ստորերկրյա ջրերի ձևով և հողերում խոնավության կուտակումները։ Ժամանակակից հիդրոլոգիաի հիմնական խնդիրներն են՝ բնության մեջ ջրի շրջապաույտի ուսումնասիրումը, մարդու գործունեության ազդեցությունը նրա վրա, ջրային օբյեկտների ռեժիմի և հիդրոլոգիական տարրերի (ջրի մակարդակ, ծախս, ջերմաստիճան և այլն) անալիզի, դրանց տատանումների օրինաչափությունների բացահայտումը։ Հիդրոլոգիաի գործնական կիրառումը ջրային ռեսուրների ժամանակակից վիճակի գնահատումն է, նրանց ապագայի կանխագուշակումը և ռացիոնալ օգտագործման հիմնավորումը։ Կապված ջրային օբյեկտների առանձնահատկությունների և նրանց ուսումնասիրման մեթոդների հետ հիդրոլոգիան բաժանում են՝ օվկիանոսագիտության (ծովերի հիդրոլոգիա), ցամաքի հիդրոլոգիայի (կամ ցամաքի մակերեսային ջրերի հիդրոլոգիա) և հիդրոերկրաբանության (ստորերկրյա ջրերի հիդրոլոգիա )։ Որպես գիտություն ձևավորվել է 20-րդ դարի սկզբներին։
Կատեգորիա:Ջրաբանություն
Սոֆիա Էրնանս Կոստա
Սոֆիա Էրնանս Կոստա (Sofía Hernanz Costa, ), իսպանացի պետական և քաղաքական գործիչ, Իսպանիայի 10-րդ, 11-րդ և 12-րդ գումարման պատգամավորական ժողովի անդամ։
Կենսագրություն
1995 թվականի Իսպանիայի Թագավորության քաղաքային ընտրություններում ընտրվել է Բալեարյան կղզիների սոցիալիստական կուսակցության քաղաքային խորհրդի ղեկավար։ 1999 թվականին տեղի ունեցած Բալեարյան կղզիների խորհրդարանական ընտրությունների արդյունքում դարձել է պատգամավոր ։
2008-2011 թվականներին նշանակվել է Իբիցայի և Ֆորմեներիայի ընդհանուր պետական ​​վարչության կադրային տնօրեն։ 2011 թվականին ընտրվել է Իսպանիայի Կորտեսի պատգամավոր։ Այս պաշտոնում վերընտրվել է նաև 2015 և 2016 թվականներին ։
Արտաքին հղումներ
Կատեգորիա:Իսպանիայի կին քաղաքական գործիչներ Կատեգորիա:Իսպանիայի պետական գործիչներ
Իբիկուի
Իբիկուի (Ibicuí), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Վիկտորիա դա Կոնկիստա գավառի կազմի մեջ։ Բնակչությունը կազմում է 14 759 մարդ՝ 2006 թվականի տվյալներով։ Գրավում է 1 163,296 կմ2 տարածք։ Բնակչության խտությունը՝ 12,7 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ասիմիլյացիա
Ասիմիլյացիա, անաբոլիզմ, բուսական և կենդանական օրգանիզմների արտաքին միջավայրից ընդունած պարզ տարրերի յուրացումը և փոխակերպումը ավելի բարդ նյութերի։ Սննդի հետ ընդունված բուսական կամ կենդանական սպիտակուցը տրոհվում է մինչև ամինաթթուների, վերջիններից սինթեզվում է տվյալ տեսակի համար խիստ բնորոշ սպիտակուց, որն իր ֆիզիկաքիմիական ու կենսաբանական հատկություններով միանգամայն տարբեր է սննդանյութի սպիտակուցից։ Ասիմիլյացիան ապահովում է օրգանիզմների աճը, զարգացումը, վերափոխումը, էներգիայի աղբյուր ծառայող պաշարների կուտակումը։ Կենդանի օրգանիզմը կարող է գոյություն ունենալ միայն դրսից անընդհատ առհոսող էներգիայի շնորհիվ։
Էներգիայի աղբյուրներ
Ամբողջ կենդանի բնության համար առաջնային Էներգիայի աղբյուր են արևի ճառագայթները։ Էներգիայի օգտագործման տեսանկյունից օրգանիզմները լինում են՝ ինքնասուն (ավտոտրոֆ) և տարասուն (հետերոտրոֆ)։ Ինքնասուն են կանաչ բույսերը, որոնք ֆոտոսինթեզի ընթացքում օգտագործելով արևի Էներգիան՝ անօրգանական նյութերից օրգանական միացություններ (ածխաջրեր, ամինաթթուներ, սպիտակուցներ ևն) են սինթեզում։ Հաշվումները ցույց են տվել, որ երկրի կանաչ բույսերը տարեկան Ասիմիլյացիայի են ենթարկում շուրջ 420 մլրդ. տոննա օրգանական նյութեր։
Բակտերիաների յուրացում
Որոշ բակտերիաներ ՕՕ2-ը յուրացնում են արևի ճառագայթների ազդեցությամբ՝ 1125 թվականից և այլ վերականգնված միացություններից անջատված ջրածնով։ Այդպիսի Անիմիլյացիա անվանում են ֆոտոռեդուկցա (ֆոտովերականգնում)։ Մնացած կենդանի օրգանիզմները (բացառությամբ որոշ միկրոօրգանիզմների) յուրացնում են պատրաստի օրգանական նյութեր։ Կենդանի օրգանիզմների բաղադրիչ մասերը անընդհատ նորոգվում են քայքայման՝ դիսիմիւյացիայի և նոր նյութերի առաջացման՝ Ասիմիլյացիայի շնորհիվ։ Օրինակ, հասուն մարդու մարմնի սպիտակուցները լրիվ նորոգվում են 2,5 տարում։ Զանազան օրգանիզմներում, նույնիսկ միևնույն անհատի օրգանիզւքում, Ասիմիլյացիայի և հակառակ պրոցեսի՝ դիսիմիլյացիայի փոխհարաբերությունը խիստ տարբեր Է։ Ասիմիլյացիան ամենաինտենսիվն է կենդանիների աճման շրջանում՝ երիտասարդ հասակում, իսկ բույսերի մոտ՝ վեգետացիայի շրջանում։ 2. Լեզվաբանության մեջ, արտասանության ժամանակ տեղի ունեցող հնչյունափոխական երևույթ։
Տես նաև
Կատեգորիա:Կենսաբանություն
Իբիրապուան (Բաիա)
Իբիրապուան (Ibirapuã), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Պորտու Սեգուրու գավառի կազմի մեջ։ Բնակչությունը կազմում է 6 225 մարդ՝ 2006 թվականի տվյալներով։ Գրավում է 786,058 կմ2 տարածք։ Բնակչության խտությունը՝ 7,9 մարդ/կմ²։ Քաղաքի տոնը նշվում է հուլիսի 20-ին։
Պատմություն
Քաղաքը հիմնադրվել է 1962 թվականի հուլիսի 20-ին։
Հիդրոմեխանիկա
Հիդրոմեխանիկայում հեղուկների և գազերի իրական մոլեկուլային կառուցվածքի փոխարեն ընդունվում է նյութական միջավայրի իդեալականացված մոդել, որն օժտված է երկու հիմնական հատկություններով՝ անընդհատությամբ (անխզելիությամբ) և շարժունությամբ (հոսունությամբ)։ Հիդրոմեխանիկայում հոծ միջավայրը դիտվում է որպես մեծ թվով, այսպես կոչված, «հեղուկ մասնիկներից»։ Այդ մասնիկների չափերն անհամեմատ փոքր են տվյալ հեղուկի (գազի) ուսումնասիրվող տիրույթի կամ դրա հետ փոխազդող պինդ մարմնի չափերից, սակայն բավականաչափ մեծ են մոլեկուլի ազատ վազքի ճանապարհից։
Ընդունելով հեղուկը որպես հոծ միջավայր, իսկ հիմնական ֆիզիկական մեծությունները՝ կետի կոորդինատների և ժամանակի անընդհատ ֆունկցիաներ, կարելի է տիրույթը դիտել որպես ֆիզիկական մեծությունների սկալյար կամ վեկտորական դաշտ։ Հեղուկի կամ գազի շարժման դիֆերենցիալ հավասարումների հիմնական համակարգը արտածվում է դասական մեխանիկայի և թերմոդինամիկայի ընդհանուր օրենքներից։ Զանգվածի պահպանման օրենքը հիդրոմեխանիկաում հանգեցնում է անխզելիության հավասարմանը, էներգիայի պահպանման օրենքը՝ էներգիայի հաշվեկշռի հավասարմանը, իսկ շարժման քանակի պահպանման օրենքը՝ շարժման հավասարմանը։
Ինչպես հեղուկները, այնպես էլ գազերն ունեն ներքին շփում կամ մածուցիկություն։ Գործնականում օգտագործվող հեղուկների և ոչ նոսր գազերի համար կիրառելի է լարվածության թենզորի բաղադրիչների և դեֆորմացիայի արագությունների գծային կապի վերաբերյալ Նյուտոնի օրենքը։ Իրական հեղուկների մեծ մասի համար ընդունվում է շփման ուժի նյուտոնյան տեսքը (նյուտոնյան հեղուկներ)։ Հեղուկների և գազերի ներքին շփումն արհամարհելիս դրանք կարելի է դիտել որպես իդեալական։
Պատմություն
Հիդրոմեխանիկան որպես մեխանիկայի ինքնուրույն բաժին ձևավորվել է 18-րդ դարում։ 1755 թվականին Էյչերը ստացավ իդեալական հեղուկի շարժման դիֆերենցիալ հավասարումները և տվեց ճնշման դինամիկական սահմանումը։ 19-րդ դարի առաջին կեսին առաջացան հիդրոմեխանիկաի երկու նոր ճյուղավորումներ, մածուցիկ հեղուկի դինամիկա և գազային դինամիկա։ 1821 թվականին Նավիեն մշակեց մածուցիկ հեղուկի դինամիկայի հիմունքները, որոնք հետագա զարգացում ստացան Ատոքսի աշխատություններում։ Հեղուկում պինդ մարմնի շարժման ընդհանուր տեսությունը զարգացում ստացավ 19-րդ դարի երկրորդ կեսին։ 20-րդ դարի 40-ական թվականների կազմավորվեց հիդրոմեխանիկաի նոր բաժին՝ մագնիսական հիդրոմեխանիկա, որն ուսումնասիրում է գերձայնային և հիպերձայնային արագություններով շարժվող իրական համասեռ և ոչ համասեռ գազերի, պլազմայի, տիեզերական գազադինամիկայի, կենսաֆիզիկայի, կենսամեխանիկայի հարցերը և ոչ նյուտոնյան հեղուկների մեխանիկան։
Կատեգորիա:Հիդրոմեխանիկա
Լատվիայի վարչական բաժանում
Լատվիան վարչականորեն բաժանվում է 110 երկրամասի (novadi, եզ․ թիվ՝ novads) և 9 հանրապետական ենթակայության քաղաքի (republikas pilsētas, եզ․ թիվ՝ republikas pilsēta) ։
Մինչ 2009 թվականի հուլիսի 1-ը Լատվիան բաժանված էր 26 շրջանի և 7 հանրապետական ենթակայության քաղաքի։
Վարչական բաժանումը մինչ 2009 թվականի հունիսի 1-ը
Լատվիայի Հանրապետության հռչակման ժամանակ՝ ամբողջապես պահպանվել է նախկին վարչական գավառական բաժանումը (բաժանվել են քաղաքների և վոլոստների), Սեյմի ընտրությունների համար երկիրը բաժանվել է 5 ընտրական շրջանների։ Լատվիական Խորհրդային Սոցիալիստական Հանրապետությունում 1949 թվականի ավարտին գավառները բաժանված էին 58 շրջանների․ կային նաև հանրապետական նշանակության քաղաքներ։
Ժամանակակից վարչական բաժանում
2008 թվականի դեկտեմբերի 19-ին Լատվիայի կառավարությունը որոշեց՝ Լատվիայում նախկին 553 ինքնակառավարությունների (շրջաններ, վոլոստներ և այլն) փոխարեն պետք է ստեղծվեն 109 երկրամասեր (նովադներ) (novads, հոգնակի թիվ՝ novadi) և հանրապետական ենթակայության 9 քաղաքներ։
Արտաքին հղումներ
Կատեգորիա:Լատվիայի վարչական բաժանում
Գիորգոս Կոլոկիտաս
Գիորգոս Կոլոկիտաս (Γεώργιος (Γιώργος) Κολοκυθάς, ), հույն պրոֆեսիոնալ բասկետբոլիստ, որը համարվում է հունական բասկետբոլի պատմության մեջ լավագույն ռմբարկուներից և խաղացողներից մեկը : 1991 թվականին ճանաչվել է FIBA-ի 50 մեծագույն խաղացողներից մեկը։
Ակումբային կարիերա
Եվրոպական ակումբային մրցումներում «Պանաթինայիկոսի» կազմում 1969 թվականին դուրս է եկել ՖԻԲԱ-ի Եվրոպայի գավաթակիրների գավաթի խաղարկության (FIBA Saporta Cup) կիսաեզրափակիչ, իսկ 1972 թվականին՝ ՖԻԲԱ-ի Եվրալիգայի չեմպիոնների գավաթի խաղարկության կիսաեզրափակիչ։ 1970-ին FIBA- ի եվրոպական ընտրության անդամ էր։ Բասկետբոլից հեռացել է 28 տարեկանում՝ ծնկի վնասվածքի պատճառով ։
Կարիերա ազգային հավաքականում
Կոլոկիտասը 90 խաղ է անցկացրել Հունաստանի բասկետբոլի ազգային հավաքականի կազմում և վաստակել 1,807 միավոր։ Նա FIBA-ի Եվրաբասկետի խաղերում անցկացրել է 25 խաղ,որոնցում վաստակել է 492 միավոր (19,7 մեկ խաղում)։ 1967 թվականի FIBA Եվրոբասկետում մրցաշարի լավագույն ռմբարկուն էր՝ վաստակելով 206 միավոր (մեկ խաղում՝ 22.9): 1969 թվականին կրկնել է իր հաջողությունը՝ դառնալով մրցաշարի լավագույն ռմբարկու 159 միավորով (մեկ խաղում՝ 22,7):
Մահ
Կոլոկիտասը մահացել է սրտի կաթվածից 2013 թվականի մարտի 2-ին ։
Արտաքին հղումներ
Կատեգորիա:1945 ծնունդներ Կատեգորիա:2013 մահեր Կատեգորիա:Հույն բասկետբոլիստներ
Մարդուկ-Ջարդուկը (բալետ)
Մարդուկ Ջարդուկը (Щелкунчик), Պյոտր Չայկովսկու բալետ՝ երկու գործողությամբ։ Լիբրետոն` Մարիուս Պետիպայի, ստեղծված՝ Էռնեստ Հոֆմանի «Մարդուկ-Ջարդուկը և մկների թագավորը» հեքիաթի ֆրանսերեն փոխադրության մոտիվներով, որը կատարել էր Ալեքսանդր Դյումա հայրը 1844 թվականին, սակայն Թատերական հանրագիտարանը այն սխալմամբ վերագրում է Դյումա որդուն ։
Պրեմիերան կայացել է 1892 թվականի դեկտեմբերի 18-ին Սանկտ Պետերբուրգի Մարիինյան թատրոնում։ Կլարայի և Ֆրիցի դերերը կատարել են Պետերբուրգյան Կայսերական թատերական ուսումնարանի սաները։
1982 թվականին հրապարակվել է Մարդուկ Ջարդուկը բալետից սյուիտը Ա. Ս. Արենսկու տառադարձությամբ դաշնամուրի համար, իսկ երկու տարի անց իր իսկ կողմից, հրապարակվել է ողջ բալետի պարտիտուրայի տառադարձությունը ։
Մարդուկ Ջարդուկը առանձնահատուկ տեղ է զբաղեցնում Չայկովսկու հետագա աշխատանքներում։ Այն առանձնանում է բալետի ժանրից, ավանդույթներից երաժշտական կերպարների նորարարական կիրառմամբ։ Գլխավոր հերոսուհու անվան հետ կապված կան տարաձայնություններ։ Հոֆմանի ստեղծագործության մեջ աղջկա անունը Մարի է, իսկ Կլարան նրա սիրելի տիկնիկն է։ Այլ հրատարակություններում հերոսուհու անունը Կլարա է։
Ռուսաստոնում Առաջին համաշխարհային պատերազմի սկզբի (1914 թվական) և հայրենասիրական տրամադրության աճի հետ բալետի սյուժեն ենթարկվում է փոփոխման. գլխավոր հերոսուհին վերանվանվում է Մաշա։ Ընդ որում Ֆրիցի անունը պահպանվում է, քանի որ նա բացասական կերպար է։ Այս փոփոխությունը պահպանվել է մինչ օրս։
Ստեղծման պատմություն
1890 թվականին Չայկովսկին Կայսերական թատրոնների տնօրինությունից պատվեր ստացավ գրելու մեկ գործողությամբ օպերա և երկու գործողությամբ բալետ՝ բեմադրելու համար մեկ երեկույթի ընթացքում։ Օպերայի համար կոմպոզիտորն ընտրեց դանիացի գրող Հերցի «Ռենե արքայի դուստրը» («Իոլանտա») դրամայի, իսկ բալետի համար՝ գերմանացի գրող Էռնստ Հոֆմանի «Մարդուկ-Ջարդուկը և մկների թագավորը» հեքիաթի սյուժեները։ Հեքիաթն օգտագործվեց ոչ թե բնօրինակով, այլ ֆրանսերեն փոխադրությամբ, որը կատարել էր Ալեքսանդր Դյուման՝ վերնագրելով «Մարդուկ-Ջարդուկի պատմությունը»։ Չայկովսկին, իր եղբայր Մոդեստի վկայությամբ, ինքը նախ գրավոր կերպով ուրվագծում է «Մարդուկ-Ջարդուկի» սյուժեն՝ ըստ Վսեվոլոժսկու խոսքերի, որից հետո միայն սկսում է աշխատել լիբրետիստ Մարիուս Պետիպայի հետ, որը կազմեց մանրամասն ծրագիրը և բեմականացման ցուցումները։ Հայտնի վարպետը, որն այդ ժամանակ ռուսական մշակույթին ծառայում էր արդեն ավելի քան քառասուն տարի և բեմադրել էր բազմաթիվ ներկայացումներ, Չայկովսկուն տվեց մանրամասն խորհուրդներ, թե ինչ բնույթի պետք է լինի բալետի երաժշտությունը։ Կոմպոզիտորը ստիպված եղավ ընդհատել աշխատանքը 1891 թվականի գարնանը, երբ մեկնեց ԱՄՆ՝ մասնակցելու համար Կարնեգի Հոլլ համերգասրահի հանդիսավոր բացմանը։ Բայց Չայկովսկին ստեղծագործում էր նույնիսկ շոգենավի վրա, բայց, հասկանալով, որ տնօրինության սահմանած ժամկետում չի հասցնի ավարտել աշխատանքը, դեռևս Փարիզից նամակ է գրում Վսեվոլոժսկուն՝ խնդրելով հետաձգել «Իոլանտա»-յի և «Մարդուկ-Ջարդուկի» պրեմիերան մինչև հաջորդ համերգաշրջանը։ Եվ միայն նրա վերադարձից հետո աշխատանքը սկսեց ընթանալ ամբողջ թափով։ 1892 թվականի հունվար-փետրվար ամիսների ընթացքում Չայկովսկին ավարտեց և գործիքավորեց բալետի երաժշտությունը։ Մարտ ամսին «Ռուսական երաժշտական միության» սիմֆոնիկ համերգներից մեկի ժամանակ հնչեց բալետի սուիտը՝ իր իսկ Չայկովսկու ղեկավարմամբ։ Հաջողությունն աննկարագրելի էր. երաժշտական վեց համարներից հինգը կրկնակի կատարվեցին՝ հանդիսատեսի պահանջով։
Բալետի փորձերը սկսվեցին 1892 թվականի սեպտեմբերի վերջերին, իսկ պրեմիերան կայացավ դեկտեմբերի 6 (18)-ին։ Քննադատները շատ հակասական կարծիքներ արտահայտեցին՝ դրվատելով կամ փնովելով այն։ Սակայն բալետի Մարիինյան թատրոնի բեմին մնաց ավելի քան 30 տարի։ 1923 թվականին ներկայացումը կրկին բեմադրվեց բալետմաստեր Ֆ. Լապուխովի կողմից։ Իսկ 1923 թվականին նա կերտեց բալետի նոր խորեոգրաֆիկ տարբերակը։ Բալետի նախնական սցենարում գլխավոր հերոսուհու անունը Կլարա էր, բայց խորհրդային տարիներին նրան սկսեցին անվանել Մաշա (Դյումայի փոխադրության մեջ աղջկա անունը Մարի էր)։
Երաժշտություն
Իր վերջին բալետում Չայկովսկին կրկին դիմում է այն թեմային, որը հանդիպում էր «Կարապի լիճ» և «Քնած դշխուհին» բալետներում, այսինքն՝ սիրո հաղթանակը չար ուժերի նկատմամբ։ Իսկ սրանում կոմպոզիտորն առավել առաջ է գնում՝ երաժշտության գործիքավորման ճանապարհին՝ այն հարստացնելով բոլոր հնարավոր արտահայտչամիջոցներով։ Զարմանալիորեն բնական կերպով այստեղ միահյուսվում են թատերականացումն ու խոր հոգեբանական արտահայտությունները։ 1-ին գործողության մեջ բեմում տոնածառի աճի հետ զարգանում է նաև երաժշտությունը, որը սկզբում հնչում է տագնապալից և ուրվականային՝ արտահայտելով մկների խառնաշփոթը և տարօրինակ գիշերային տեսիլքը։ Ապա այն աստիճանաբար ընդլայնվում է, ասես ծաղկելով, վերածվում է մի անսահման ջինջ մեղեդու։ Երաժշտությունը նրբորեն մարմնավորում է նաև հաջորդ տեսարանի իրադարձությունները՝ ժամապահի ցնծությունը, ապա թմբուկների զարկերը, զինվորների, թեկուզև խաղալիք, շարային քայլերթը, մկների զայրույթը, բախումների լարվածությունը և Մարդուկ-Ջարդուկի հրաշալի կերպարանափոխությունը։ Ձյան փաթիլների վալսը հիանալի կերպով փոխանցում են ցրտի, լուսնի շողերի խաղի տպավորություն, և միաժամանակ հերոսուհու խոսուն զգացմունքները՝ խորհրդավոր կախարդական աշխարհում։ 2-րդ գործողությունն իր մեջ ամփոփում է բազմազան պարեր. շոկոլադի պարը (կրակոտ իսպանական), սուրճի պարը (նուրբ և խաղաղ արևելյան), թեյի պարը (վառ արտահայտված, կոմիկական չինական տարրերով), ինչպես նաև ժողովրդական ոգով ռուսական պար՝ հովվուհիների նրբագեղ պարի ոճով։ Բալետաային ներկայացման 2-րդ գործողության կուլմինացիոն պահը հանրահայտ «Ծաղիկների պարը» վալսն է՝ իր ինքնատիպ մեղեդիով, սիմֆոնիկ բաժանումներով, շքեղությամբ և հանդիսավորությամբ։ Զարմանալիորեն նրբագեղ է փերի Դրաժեի պարը։ Քնարական է բալետի ավարտին հնչող ադաջիոն։
Առաջին գործողություն
Մարին և Ֆրիցը, ինչպես նաև մյուս երեխաները, անհամբեր սպասում են նվերների։ Հյուրերից վերջինը ժամանում է Դրոսելմեյերը։ Նրա՝ խաղալիքներին կենդանացնելու ընդունակությունը, ոչ միայն զվարճացնում, այլ նաև վախեցնում է երեխաներին։ Դրոսելմեյերը հանում է դիմակը. Մարին և Ֆրիցը ճանաչում են իրենց սիրելի կնքահորը։ Մարին ցանկանում է խաղալ տիկնիկներով, բայց ցավով իմանում է, որ բոլոր տիկնիկները հավաքված են։ Աղջկան հանգստացնելու համար կնքահայրը նրան նվիրում է Մարդուկ Ջարդուկ տիկնիկը։ Տիկնիկի դեմքի տարօրինակ արտահայտությունը զվարճացնում է աղջկան։ Ֆրիցը պատահաբար կոտրում է տիկնիկը, ինչը շատ տխրեցնում է Մարիին։ Նա իր արդեն սիրելի տիկնիկին դնում է քնելու։ Ֆրիցը ընկերների հետ մկների դիմակ է հագնում և սկսում վախեցնել Մարիին։
Տոնը ավարտվում է, և հյուրերը պարում են «Գրոսֆատեր» ավանդական պարը, որից հետո բոլորը գնում են տուն։ Մթնում է, և սենյակը, որտեղ գտնվում էր եղևնին, լցվում է լուսնի լույսով։ Մարին վերադառնում և գրկում է Մարդուկ Ջարդուկին։ Հայտնվում է Դրոսելմայերը։ Հիմա նա արդեն կնքահայր չէ, այլ բարի կախարդ։ Նա թափահարում է ձեռքը, և սենյակում ամեն ինչ սկսում է փոխվել։ Պատերը բացվում են, եղևնին սկսում է աճել, իսկ տոնածառի խաղալիքները կենդանանում են և դառնում զինվորիկներ։ Հանկարծ հայտնվում են մկներն՝ իրենց թագավորի առաջնորդությամբ։ Քաջ Մարդուկ Ջարդուկը զինվորներին տանում է մարտի։
Նա մկների թագավորի հետ մահացու մարտի է բռնվում։ Մարին տեսնում է, որ մկների զորքը իր թվով գերազանցում է զինվորիկներին, հուսահատված հանում է կոշիկը և ամբողջ ուժով նետում մկների թագավորի վրա, որն էլ վախենալով՝ իր զորքի հետ փախուստի է դիմում։ Զինվորիկների բանակը տոնում է հաղթանակը և Մարիին ուսերի վրա դրած՝ տանում են Մարդուկ Ջարդուկին մոտ։ Հանկարծ վերջինիս դեմքը սկսում է փոխվել, նա վերածվում է գեղեցիկ արքայազնի։ Մարին և կենդանի մնացած մյուս տիկնիկները հայտնվում են աստղային երկնքի և կախարդական տոնածառի տակ։ Նրաց շուրջը պտտվում են ձյան փաթիլները։
Երկրորդ գործողություն
Մարին և արքայազնը հիանում են աստղալից երկնքի գեղեցկությամբ, երբ հանկարծ մկների բանակը կրկին հարձակվում է, բայց այս անգամ ևս նրանք պարտվում են։ Բոլորը պարում և զվարճանում են, տոնում են մկների դեմ տարած հաղթանակը։ Իսպանական, արաբական և չինական տիկնիկները շնորհակալություն են հայտնում Մարիին իրենց կյանքը փրկելու համար։ Նրանց շուրջը պարում են փերիները։ Հայտնվում է Դրոսելմեյերը և կրկին փոխում ամեն ինչ։ Բոլորը պատրաստվում են Մարիի և արքայազնի հարսանյաց հանդեսին։ Մարին արթնանում է քնից, իսկ Մարդուկ Ջարդուկը դեռ նրա ձեռքում է։ Նա նստած է ծանոթ սենյակում։ Ավաղ դա ընդամենը մի հեքիաթային երազ էր...
Կա նաև, Ռուդոլֆ Նուրեյևի մշակած, բալետի ֆրեյդական տարբերակը։ Ըստ որի, արքայազնի հետ պարից հետո Մարին արթնանում է և պարզվում է, որ Մարդուկ Ջարդուկը երիտասարդացած Դրոսելմեյերն է։
Ծանոթագրություններ
Կատեգորիա:Պյոտր Չայկովսկու բալետներ Կատեգորիա:Բալետներ ըստ հեղինակի Կատեգորիա:Մարիինյան թատրոն Կատեգորիա:Լիբրետիստներ Կատեգորիա:1892 բալետներ
Վեյ Ի
Վեյ Ի (, հունիսի 2, 1999), չինացի շախմատիստ, գրոսմայստեր (2013)։
Նա գրոսմայստերի տիտղոսը նվաճել է 13 տարեկան 8 ամսական և 23 օրական հասակում։ Այդ ցուցանիշով պատմության մեջ 4-րդ է (համապատասխանաբար, Սերգեյ Կարյակինից, Մագնուս Կառլսենից և Պարիմարյան Նեգիից հետո)։
Արտաքին հղումներ
Կատեգորիա:Չինացի շախմատիստներ Կատեգորիա:Շախմատի գրոսմայստերներ Կատեգորիա:1999 ծնունդներ Կատեգորիա:Հունիսի 2 ծնունդներ
Ձմռան քամիները
Գրքի հետ կապված կլինեն «Գահերի խաղ» հեռուստասերիալի վեցերորդ և յոթերորդ եթերաշրջանները ։ Պատճառը նրանում է, որ գրքի և սերիալի սյուժեներում լուրջ անհամապատասխանությունները միգուցե նաև ուրիշ դասավորություն ունեն Վինտերֆելի կռվում, որը իր հերթին ստեղծում է երկու տարբեր սյուժեներ ։ Հարկ է նշել, որ «Գահերի խաղ» հեռուստասերիալում, նամանավանդ հինգերորդ եթերաշրջանում, մահանում են մի քանի հերոսներ, ովքեր դեռ ապրում են Ջորջ Մարտինի «Ձմռան քամիները» գրքում  ։
Ջորջ Մարտինը համոզված է, որ վեցերորդ գիրքը կհրատարակվի սերիալի յոթերորդ եթերաշրջանի պրեմիերային զուգընթաց ։ Հետևաբար, գիրքը հրատարակվել է 2017 թվականի ապրիլին  ։
Ստեղծում և հրատարակում
2014 թվականի մայիսի 29-ին Ջորջ Մարտինի խմբագիր Աննա Գրոելը գրքի թողարկման մասին ասաց, որ նա միայն կարող է հավաստիացնել, որ Ջորջի առջև դժվարին առաջադրանք է դրված և նրանք հուսով են, որ գիրքը շուտով կհրատարակվի ։
2014 թվականի հուլիսին Ջորջ Մարտինը հայտարարեց, որ չի լինի սերիալի հինգերորդ եթերաշրջանի սցենարիստը, քանի որ նա պետք է կենտրոնանար «Ձմռան քամիները» գրքի վրա ։
HarperCollins անգլերեն հրատարակչության Մարտինի գրքերի խմբագիր Ջեյն Ջոնսոնը 2014 թվականի մարտին The Guardian-ի հատ հարցազրույցում ասել է, որ գիրքը դեռ պլանավորված թողարկման օր չունի։ Ավելի ուշ նա անվանեց հրատարակման ժամանակի մասին լուրերը զուտ ցանկություն ։
2014 թվականի նոյեմբերի 20-ին Ջորջ Մարտինը հայտնեց «Ձմռան քամիները» գրքի աշխատանքների մասին՝ «Ես դեռ գրքի մեջտեղում եմ, ուստի ունեմ ժամանակ գրելու դրվագներ, որտեղ նրանք կմահանան» ։
2015 թվականի հունվարին Ջոնսոնը հայտնեց, որ 2015 թվականին վեցերորդ գիրքը չի հրատարակվելու։ Տարվա առաջին կեսին Մարտինը ավարտել էր գրքի 2/3-րդ մասի դասավորությունը։ Գրքի թողարկման մոտավոր թվականը 2016-ն է ։ Սակայն այս տարբերակը դառնում է քիչ հավատալի ։
2015 թվականի ապրիլին Entertainment Weekly-ի հետ հարցազրույցում Ջորջ Մարտինը հայտարարեց, որ ցանկանում է ավարտել գիրքը «Գահերի խաղ» հեռուստասերիալի վեցերորդ եթերաշրջանի սկզբի հետ զուգընթաց ։
2015 թվականի սեպտեմբերի 9-ին իսպանացի խմբագիր Ալեջո Կուերվոն հայտարարեց, որ «Ձմռան քամիները» գիրքը հաստատ կհրատարակվի 2016 թվականին ։
2015 թվականի սեպտեմբերի վերջին Ջորջ Մարտինը հարցազրույցի ժամանակ նշեց, որ դեռ գրում է գիրքը ։
2016 թվականի հունվարին Ջորջ Մարտինը հայտարարեց, որ չի կարողանում ավարտել գիրքը վեցերորդ եթերաշրջանի սկսման հետ զուգընթաց ։ Այդ կերպ վեցերորդ եթերաշրջանը առաջ է անցնում գրքի սյուժեին ։ «Ձմռան քամիները» գիրքը կարող է լավագույն դեպքում հրատարակվել 2016 թվականի հուլիսին՝ վեցերորդ եթերաշրջանի ավարտից հետո և յոթերորդի սկսման հետ զուգընթաց ։
2016 թվականի հունվարի վերջին Ջորջ Մարտինը քննարկեց յոթերորդ եթերաշրջանը սերիալի ստեղծողների հետ ։ Յոթերորդ եթերաշրջանների սցենարների վրա աշխատանքները տեղի են ունենում հունվարից մայիս ժամանակահատվածում ներառյալ ։ 2016 թվականի փետրվարին Դեյվիդ Բենիոֆը և Դենիել Վայսը հաստատեցին, որ յոթերորդ եթերաշրջանի վրա կատարվելիք աշխատանքներն սկսվել են՝ չնայելով նրան որ սերիալը դեռ չի հասել յոթերորդ եթերաշրջանին ։
2016 թվականի փետրվարի 12-ին Ջորջ Մարտինը իր բլոգում գրեց, որ չի լինի յոթերորդ եթերաշրջանի տասից մեկ սերիայի սցենարիստը։ Մարտինը նաև ասեց, որ չի գրի սցենարներ այնքան ժամանակ մինչ չավարտի «Ձմռան քամիները» գիրքը ։
2016 թվականի փետրվարի 19-ին Ջորջ Մարտինը հայտնեց, որ վեցերորդ գրքի առարկան չի օգտագործվի սերիալի վերջին եթերաշրջանում ։
Ջորջ Մարտինը կարող է հրատարակել «Ձմռան քամիներըի» ևս մեկ գլուխ վեցերորդ եթերաշրջանի պրեմիերայից հետո։ Նա նաև ասեց, որ թողարկված գլուխները կլինեն վեցերորդ գրքում փոփոխված տեսքով ։
Երազանք գարնան մասին
2014 թվականին Ջորջ Մարտինը պատմեց այն բանի մասին, որ չի հասցնում գրել իր վերջին՝ «Երազանք գարնան մասին» գիրքը՝ «Գահերի խաղ» հեռուստասերիալի 8-րդ՝ վերջին, եթերաշրջանի թողարկման հետ մեկտեղ ։
2015 թվականի հուլիսին հեռուստասերիալի պրոդյուսեր Մայքլ Լոմբարդոն հայտնեց, որ սերիալը կավարտվի 8-րդ եթերաշրջանով ։ Պրոդյուսերը հուսով են, որ Մարտինը կհասցնի ավարտել «Երազանք գարնան մասին» վերջին գիրքը մինչև 2018 թվականը ։
2015 թվականի օգոստոսին Ջորջ Մարտինը հայտարարեց, որ շուտով էլ չի գրի ոչ մի սցենար՝ «Սառույցի և կրակի երգ» շարքը ավարտին հասցնելու համար ։
Ինչպես «Պար վիշապների հետ» գրքի որոշ գլուխներ տեղափախվեցին «Ձմռան քամիները» գիրք, այնպես էլ որոշ գլուխներ այս գրքից կտեղափոխվեն «Երազանք գարնան մասին» գիրք ։
Ապրանքային ֆետիշիզմ
Ապրանքային ֆետիշիզմ, ապրանքներին գերբնական հատկությունների վերագրում, արտադրության միջոցների մասնավոր սեփականության վրա հիմնված ապրանքային տնտեսության արտադրական հարաբերությունների իրայնացում։ Տարերային ապրանքային արտադրության պայմաններում ապրանք արտադրող աշխատանքը անմիջաբար հանդես է գալիս որպես մասնավոր աշխատանք, որի հասարակական բնույթը դրսևորվում է շուկայում՝ ապրանքների փոխանակման ժամանակ։
Ապրանքարտադրողների հասարակական կապերն իրականացվում են ապրանքների փոխանակման միջոցով և առերևույթ արտահայտվում են որպես ապրանքների հարաբերություն, որ թվում է թե բխում է դրանց բնական հատկություններից։ Ուստի և մարդկանց հասարակական հարաբերությունները նրանց աչքում ընդունում են իրերի հարաբերության ֆանտաստիկ ձև։ Ապրանքներին, որպես փոխանակային արժեքների, վերագրվում են ապրանքատերերի վրա իշխելու գերբնական հատկություններ։ Պահանջարկի ու առաջարկի ազդեցությամբ ապրանքագները շարունակ փոփոխվում են, որի հետևանքով էլ ոմանք հարստանում են, մյուսները՝ քայքայվում։ Ֆետիշիզմը տարածվում է նաև փողի վրա։ Փողով ցանկացած ապրանք ձեռք բերելու հնարավորությունը դրսևորվում է որպես ոսկու և արծաթի բնական հատկություն։ Մինչդեռ փողի իշխանությունը տարերային տնտեսության հասարակական հարաբերությունների գերիշխանությունն է մարդկանց նկատմամբ։
Ապրանքային ֆետիշիզմը իր ամենաբարձր զարգացմանն է հասնում կապիտալի ֆետիշացումով, կապիտալին վերագրվում է ինքնաճման բնական հատկություն
Ապրանքային ֆետիշիզմի էության մասին խոսել է Կարլ Մարքսն իր «Կապիտալ» աշխատության մեջ։
Գրականություն
Կատեգորիա:Ապրանքագիտություն Կատեգորիա:Տնտեսագիտական տերմիններ
Նաուկշենի շրջան
Նաուկշենի շրջան (Naukšēnu novads), վարչատարածքային միավոր Լատվիայի հյուսիսում, գտնվում է պատմական Վիձեմե մարզում։ Շրջանը բաղկացած է երկու մասերից և Նաուկշենա քաղաքից, որը համարվում է կենտրոնը։
Սահմանակից է Ռույնիենի, Բուրտնիեկի, Վալկայի շրջաններին։
2010 թվականի հունվարի 1-ի տվյալներով բնակչությունը կազմում է 2,291 մարդ ։ Տարածքի մակերեսը կազմում է 281 կմ² ։
Ազգային կազմը
2011 թվականի Լատվիայի բնակչության մարդահամարի տվյալներով շրջանում ազգային կազմը հետևյալն է ՝
Արտաքին հղումներ
Կատեգորիա:Լատվիայի շրջաններ
Մկրտիչ Տեր-Ստեփանյան
Մկրտիչ Տեր-Ստեփանյան, հայ դեղագործ։
Կենսագրություն
Ծնվել է 1855 թվականին, Խարբերդի նահանգի Խարբերդի գավառի Մեզիրե քաղաքում։ Հավանաբար 1880 թվականին ստացել է դեղագործական կրթություն։ Մելիտինեում դեղագործ է աշխատել։
Օկապի (արգելոց)
Օկապի արգելոցը Համաշխարհային ժառանգության վայր Կոնգոյի Դեմոկրատական ​​Հանրապետության հյուսիս-արևելքում, Սուդանի և Ուգանդայի սահմանների մոտ, Իտուրի անտառում։ Այն ընդգրկում է մոտավորապես 14,000 կմ² տարածք՝ անտառի տարածքի մոտ մեկ հինգերորդ մասը։
Տեղադրություն
Արգելոցի միջով հոսում են Նեպոկո, Իտուրի և Էպուլու գետերը։ Արգելոցում գտնվում է մոտ 5000 օկապիներ, 4000 փղեր, 2000 ընձառյուծներ, շիմպանզեներ և կոկորդիլոսներ։ Արգելոցն ունի ավելի քան 300 թռչնատեսակ և հանդիսանում է մայրցամաքային Աֆրիկայի թռչունների պահպանության կարևորագույն վայրերից մեկը։ Արգելոցի տարածքում ապրում են նաև քոչվորական Մբութի ցեղերը և բնիկ Բանտու ֆերմերները։
Պատմություն
Օկապի արգելոցը ստեղծվել է 1992 թվականին Օկապիի պահպանման նախագծի օգնությամբ։ Ծրագիրը շարունակում է աջակցել արգելոցին բնապահպանական կադրերի վերապատրաստմամբ, սարքավորումների տրամադրմամբ և աջակցելով հարևան համայնքների կյանքի բարելավմանը։ Օկապի արգելոցը 1997 թվականին ընդկրկվել է  համաշխարհային ժառանգության վտանգված օբյեկտների ցանկում։ Արգելոցի հիմնական սպառնալիքներից է անտառահատումը, որի հիմնական պատճառը  գյուղատնտեսության համար այրվող ծառերն են, ինչպես նաև առևտրի համար վաճառվող թռչնի միսը։ Ոսկու հանքարդյունաբերությունը արգելոցի պահպանության համար նույնպես խնդրահարույց է։ 2005 թվականի դրությամբ, երկրի արևելյան մասում տեղի ունեցած պայքարը տեղափոխվել է արգելոցային սահմաններում` պատճառելով իր անձնակազմին փախուստ կամ տարհանում։ Մինչ հայրենի Մբութի և Բանտույի ժողովուրդները ավանդաբար հարգում են անտառը և նրա վայրի բնությունը, ներգաղթյալներն այդ տարածքում չեն զգում նույն կապը հողի հետ։ Կոնգոյի Դեմոկրատական ​​Հանրապետության վատ քաղաքական և տնտեսական պայմանների պատճառով փինանսավորման բացակայությունը նույնպես խնդրահարույց է։ Հույս կա, որ էկոտուրիզմը կարող է զարգանալ շրջանում, ինչը կարող է հանգեցնել ինչպես ֆինանսավորման ավելացման, այնպես էլ հասարակության իրազեկվածության բարձրացմանը։
Պահպանություն
Ինչպես երևում է արգելոցի անունից՝ արգելոցում գտնվում են շատ օկապիներ։ 1996 թվականից ի վեր, այդ թիվը գնահատվել է մոտ 3900-6350, շուրջ 10.000-20.000 գլոբալ բնակչությունից դուրս։ Արգելոցը նաև էպուլոյի պահպանման և հետազոտությունների կենտրոնն է էպուլո գետի վրա։ Այս հաստատությունը սկսվում է 1928 թվականից, երբ ամերիկացի մարդաբան Անդրեոպ Պատրիկ Պուտմանը հիմնեց ճամբար՝ որպես գրավման կայարան, որտեղ վայրի օկապիներին գրավում և ուղարկում էին ամերիկյան և եվրոպական կենդանաբանական այգիներ։ Մինչև 2012 թվականը այն դեռևս ծառայում էր այդ գործառույթին, սակայն շատ տարբեր մեթոդաբանությամբ, քանի որ օկապիները մնացին Կոնգոյում։ 2012 թվականի ապստամբների հարձակումը հանգեցրեց կենտրոնում գերության մեջ գտնվող օկապիսի մահվանը և որոշվեց կենտրոնանալ բացառապես (առնվազն այն պահից, երբ կա անվտանգության մտավախություններ) արգելոցում վայրի օկապիների պահպանման մասին։  Կենտրոնը նաև իրականացնում է շատ կարևոր հետազոտություններ և պահպանման աշխատանքներ։
Ապստամբների հարձակումներ
2012 թվականի հունիսի 24-ին, Էպուլուի պահպանության և հետազոտությունների կենտրոնը հարձակման, կողոպտման և այրման է ենթարկվել Մայա-Մայի ապստամբական խմբի կողմից, որը ղեկավարում է Պոլ Սադալան։ Հարձակման ժամանակ զոհվել են կենտրոնում գտնվող 14 օկապիներից 13-ը (վերջինը հարձակման պատճառով առաջացած վնասվածքներից հետո զոհվել է) և վեց հոգի, այդ թվում` երկու բնապահպանական անտառապահ։ Շատ այլ տեղացիներ՝ մի քանի անչափահասներ, որոնք առևանգվել էին, ավելի ուշ ազատ են արձակվել։ Օգոստոսի սկզբին անվտանգության իրավիճակը բարելավել էր Կոնգոյի բանակային  զորքերի և Կոնգոյի վայրի բնության հաստատության պահակների կողմից,  և սկսվել է կենտրոնի վերանորոգման նախապատրաստական ​​աշխատանքները։ Ամբողջ աշխարհի կողմից նվիրատվությունների շնորհիվ այն վերակառուցվել է հարձակումից մեկ տարի անց։
Հուլիսի 14-ին, Մամբասի պահեստի մոտ, հավանաբար Մայա-Մայի ապստամբների կողմից հարձակման է ենթարկվել։ Արտասահմանյան լրագրողները (երկու բրիտանացի և ամերիկացի) և մի քանի տեղական պարկի պահակներ փախել են, սակայն սպանվել են հինգ տեղական պահեստային աշխատողներ (չորս պահակ և ուղեկցող)։ Մի քանի հարձակվողներ նույնպես զոհվել են։
Արտաքին հղումներ
Կատեգորիա:Կատեգորիա ԲՊՀՄ II
Ամբողջ մաս
Մաթեմատիկայի մեջ x իրական թվի ամբողջ մասը x –ի կլորացումն է մինչև մոտակա ամբողջը, դեպի փոքր կողմը։ Թվի ամբողջ մասը կոչվում է նաև անտյե (entier), կամ հատակ (floor)։ Հատակի հետ զուգահեռ գոյություն ունի զույգ ֆունկցիա՝ առաստաղ (ceiling), x կլորացում մինչև մոտակա ամբողջը՝ դեպի մեծ կողմը։